## **מפקדת המכללות 871**

**המכללה לביטחון לאומי
8 ביולי 2018**

**המכללה לביטחון לאומי**

**נספ"צ רוסיה**

מפקד המכללות הצבאיות וגיס 479

מד"ר מב"ל

רע"ן הדרכה מב"ל

רמ"ד קש"ח

**הנדון: דגשים לשת"פ אקדמי בין המכללות הצבאיות והאקדמיה הצבאית הרוסית בשנת הלימודים 2018/2019**

1. בהמשך להנחיית מפקד המכללות הצבאיות אלוף אמיר ברעם הותנע תהליך לשת"פ עם האקדמיה הצבאית הרוסית.
2. מטרת השת"פ: הכרה טובה יותר של התפיסה והאינטרסים של השחקן הרוסי באמצעות מגע עמו, מתוך הבנה שמדובר בשחקן פעיל בזירה בעל תפיסת עולם ותרבות שונה.
3. במהלך סיור מב"ל ברוסיה בין התאריכים 22-26 באפריל אמורה היתה להתקיים פגישה בין מפקד המכללות וגיס 479 האלוף אמיר ברעם לבין מפקד האקדמיה הצבאית הרוסית או סגנו לעניינים אקדמיים גנרל (שני כוכבים) אלכסנדר צ'וורקוב, אך המפגש בוטל על ידי הרוסים.
4. בהמשך לבקשת הנספ"צ במוסקבה, להלן **דגשים לשת"פ אקדמי בשנת הלימודים הקרובה** (ספטמבר 2018 עד יוני 2019) אותם נבקש להעביר לידי הגורמים הרלבנטיים ברוסיה:
	1. ביקור משלחת מב"ל בת כ-15 אנשים במוסקבה באמצע מאי 2019 (או בין 12-16 במאי או 19-23 במאי) במתכונת דומה לזו שנערכה באביב 2018 כולל ביקור באקדמיה הצבאית הרוסית.
	2. היערכות לאפשרות לביקור משלחת בת כ-15 אנשים מהמכללות הצבאיות השונות (מלט"ק, פו"ם, מב"ל) בין התאריכים 14-18 באפריל, 2019 כחלק מסיור מסכם לסמינר מחקרי העוסק ברוסיה. סיור זה, בהובלת האלוף ברעם יהיה צבאי בתכניו ויכלול ביקור במתקנים רלבנטיים (בסיס צבאי, מתקן אקדמי, מוזיאונים בדגש צבאי).
	3. היערכות לאפשרות למפגש בין מפקד המכללות הצבאיות למפקד האקדמיה הצבאית הרוסית ברוסיה בישראל או כחלק מהביקור המופיע בסעיף א או ב'.
	4. בחינת אפשרות להזמין את הרוסים לשלוח מרצה למב"ל לסדרת הרצאות או סמינר בסתיו 2018 (כלומר בראשית שנת הלימודים הבאה במב"ל, מחזור מ"ו).
	5. נתיב שת"פ אפשרי נוסף אותו אנו מבקשים לבחון הוא באמצעות קבוצת מחקר משותפת של 2-3 תלמידים ממב"ל למול 2-3 תלמידים מהאקדמיה הצבאית שיערכו מחקר משותף באחד מן הנושאים הבאים:
		* רמה טקטית - לחימה אורבנית Urban Warfare from Stalingrad to Mussol
		* רמה אופרטיבית - תפיסת המלחמה Conceptualizing War in the 21st Century
		* רמה אסטרטגית - בריתות במזרח התיכון 150 Years of Strategic Alliances in the Middle East – Challenges and Potentials

בברכה,

ד"ר ענת שטרן

 ראש תחום מחקר

 המכללה לביטחון לאומי